CELEX: 32015D1765
Language: lv
Date: 2015-09-30 00:00:00
Title: Komisijas Īstenošanas lēmums (ES) 2015/1765 (2015. gada 30. septembris), ar ko attiecībā uz Vācijas federālās zemes Bādenes-Virtembergas un Itālijas reģiona Valle d'Aosta kā no govju infekciozā rinotraheīta brīvu reģionu statusu groza Lēmuma 2004/558/EK I un II pielikumu (izziņots ar dokumenta numuru C(2015) 6572) (Dokuments attiecas uz EEZ)

2.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 257/44
            
         KOMISIJAS ĪSTENOŠANAS LĒMUMS (ES) 2015/1765
   (2015. gada 30. septembris),
   ar ko attiecībā uz Vācijas federālās zemes Bādenes-Virtembergas un Itālijas reģiona Valle d'Aosta kā no govju infekciozā rinotraheīta brīvu reģionu statusu groza Lēmuma 2004/558/EK I un II pielikumu
   
      
         (izziņots ar dokumenta numuru C(2015) 6572)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1964. gada 26. jūnija Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā (1), un jo īpaši tās 9. panta 2. punktu un 10. panta 2. punktu,
   tā kā:
   
               (1)
            
            
               Direktīvā 64/432/EEK paredzēti noteikumi attiecībā uz liellopu tirdzniecību Savienībā. Minētās direktīvas 9. pantā paredzēts, ka dalībvalsts, kas ieviesusi obligāto valsts kontroles programmu attiecībā uz kādu no lipīgajām slimībām, kuras minētas šīs direktīvas E pielikuma II daļā, attiecīgo programmu var iesniegt apstiprināšanai Komisijā. Govju infekciozais rinotraheīts ir ietverts minētajā sarakstā. Govju infekciozais rinotraheīts ir 1. tipa govju herpesvīrusa (BHV1) infekcijas izteiktāko klīnisko pazīmju apraksts. Direktīvas 64/432/EEK 9. pantā paredzēta arī to papildu garantiju noteikšanas kārtība, ko var pieprasīt attiecībā uz Savienības iekšējo tirdzniecību.
            
         
               (2)
            
            
               Turklāt Direktīvas 64/432/EEK 10. pantā paredzēts, ka, ja dalībvalsts uzskata, ka tās teritorija vai teritorijas daļa ir brīva no kādas no minētās direktīvas E pielikuma II daļā uzskaitītajām slimībām, tā iesniedz Komisijai attiecīgus apliecinošus dokumentus. Minētajā pantā paredzēta arī to papildu garantiju noteikšanas kārtība, ko var pieprasīt attiecībā uz Savienības iekšējo tirdzniecību.
            
         
               (3)
            
            
               Komisijas Lēmumā 2004/558/EK (2) ir apstiprinātas BHV1 kontroles un izskaušanas programmas, ko iesniegušas minētā lēmuma I pielikumā uzskaitītās dalībvalstis un kas attiecas uz minētajā pielikumā norādītajiem reģioniem, un kam saskaņā ar Direktīvas 64/432/EEK 9. pantu piemēro papildu garantijas.
            
         
               (4)
            
            
               Turklāt Lēmuma 2004/558/EK II pielikumā norādīti tie dalībvalstu reģioni, kurus uzskata par brīviem no BHV1 infekcijas un attiecībā uz kuriem saskaņā ar Direktīvas 64/432/EEK 10. pantu piemēro papildu garantijas.
            
         
               (5)
            
            
               Pašlaik Lēmuma 2004/558/EK I pielikumā ir uzskaitīti visi Vācijas reģioni, izņemot Bavārijas, Tīringenes, Saksijas, Saksijas-Anhaltes, Brandenburgas, Berlīnes un Mēklenburgas-Priekšpomerānijas federālo zemi. Šīs federālās zemes ir brīvas no BHV1 infekcijas, un tādēļ tās patlaban ir uzskaitītas minētā lēmuma II pielikumā.
            
         
               (6)
            
            
               Vācija ir iesniegusi Komisijai apliecinošus dokumentus par to, ka Bādenes-Virtembergas federālā zeme ir uzskatāma par brīvu no BHV1 infekcijas, un par papildu garantijām saskaņā ar Direktīvas 64/432/EEK 10. pantu.
            
         
               (7)
            
            
               No Vācijas iesniegto apliecinošo dokumentu izvērtējuma izriet, ka Bādenes-Virtembergas federālā zeme vairs nebūtu jāiekļauj Lēmuma 2004/558/EK I pielikumā, bet turpmāk tā būtu jāiekļauj tā II pielikumā un uz to būtu jāattiecina Direktīvas 64/432/EEK 10. pantā paredzētās papildu garantijas. Tāpēc Lēmuma 2004/558/EK I un II pielikums būtu attiecīgi jāgroza.
            
         
               (8)
            
            
               Itālijas reģions Valle d'Aosta pašlaik ir iekļauts Lēmuma 2004/558/EK I pielikumā.
            
         
               (9)
            
            
               Itālija ir iesniegusi Komisijai apliecinošus dokumentus par to, ka Valles d'Aostas reģions ir uzskatāms par brīvu no BHV1 infekcijas, un par papildu garantijām saskaņā ar Direktīvas 64/432/EEK 10. pantu.
            
         
               (10)
            
            
               No Itālijas iesniegto apliecinošo dokumentu izvērtējuma izriet, ka Valles d'Aostas reģions vairs nebūtu jāiekļauj Lēmuma 2004/558/EK I pielikumā, bet turpmāk tas būtu jāiekļauj tā II pielikumā un uz to būtu jāattiecina Direktīvas 64/432/EEK 10. pantā paredzētās papildu garantijas. Tāpēc Lēmuma 2004/558/EK I un II pielikums būtu attiecīgi jāgroza.
            
         
               (11)
            
            
               Tāpēc attiecīgi būtu jāgroza Lēmums 2004/558/EK.
            
         
               (12)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2004/558/EK I un II pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2015. gada 30. septembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV 121, 29.7.1964., 1977./64. lpp.
   
   
      (2)  Komisijas 2004. gada 15. jūlija Lēmums 2004/558/EK par Padomes Direktīvas 64/432/EEK ieviešanu attiecībā uz papildus garantijām Kopienas iekšējā liellopu tirdzniecībā sakarā ar liellopu infekciozo rinotraheītu un atsevišķu dalībvalstu iesniegto izskaušanas programmu apstiprināšanu (OV L 249, 23.7.2004., 20. lpp.).
   
      PIELIKUMS
      “
            I PIELIKUMS
            
                        Dalībvalstis
                     
                     
                        Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 9. pantu
                     
                  
                        Beļģija
                     
                     
                        Visi reģioni
                     
                  
                        Čehijas Republika
                     
                     
                        Visi reģioni
                     
                  
                        Vācija
                     
                     
                        Federālās zemes:
                        Brēmene
                        Hamburga
                        Hesene
                        Lejassaksija
                        Ziemeļreina-Vestfālene
                        Reinzeme-Pfalca
                        Zāra
                        Šlēsviga-Holšteina
                     
                  
                        Itālija
                     
                     
                        Friuli-Venēcijas Džūlijas reģions
                        Trento autonomā province
                     
                  
         
            II PIELIKUMS
            
                        Dalībvalstis
                     
                     
                        Dalībvalstu reģioni, uz kuriem papildu garantijas attiecībā uz liellopu infekciozo rinotraheītu attiecina saskaņā ar Direktīvas 64/432/EEK 10. pantu
                     
                  
                        Dānija
                     
                     
                        Visi reģioni
                     
                  
                        Vācija
                     
                     
                        Federālās zemes:
                        Bādene-Virtemberga
                        Bavārija
                        Berlīne
                        Brandenburga
                        Mēklenburga- Priekšpomerānija
                        Saksija
                        Saksija-Anhalte
                        Tīringene
                     
                  
                        Itālija
                     
                     
                        Valles d'Aostas reģions
                        Bolcāno autonomā province
                     
                  
                        Austrija
                     
                     
                        Visi reģioni
                     
                  
                        Somija
                     
                     
                        Visi reģioni
                     
                  
                        Zviedrija
                     
                     
                        Visi reģioni
                     
                  ”